**CENU APTAUJA Nr. TNPz 2023/65
“Vides objekta “Zaļā saule” atjaunošanas darbi, Strazdes pagastā, Talsu novadā ”**

**INSTRUKCIJA PRETENDENTAM**

1. **Iepirkuma priekšmets: Vides objekta “Zaļā saule” atjaunošanas darbi, Strazdes pagastā, Talsu novadā .**
	1. Tehniskā specifikācija sastāv no darbu apjomiem, kas norādīti pievienotajā Darbu apjomu tāmē (2. pielikums) un Tehniskais apraksts (3.pielikums), kas ir cenu aptaujas neatņemama sastāvdaļa. Darbu un materiālu apjomi jāskata saistībā ar Tehnisko aprakstu. Pretendentam ir jāpārbauda visi apjomi, kas doti darbu apjomu tāmē un pēc piedāvājuma iesniegšanas pretendents nevar atsaukties uz nepilnīgu būvniecības dokumentāciju.
	2. Paredzamais līguma izpildes laiks – 60 (sešdesmit) dienu laikā no līguma noslēgšanas brīža.
	3. Darbu izpildes vieta: “Jaundzeņi”, Strazdes pagasts, Talsu novads.
	4. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti var iesniegt, nosūtot tos uz e-pastu: iepirkumi@talsi.lv līdz **2023. gada 27. jūlija plkst. 9:00;**
	2. Kontaktpersona: Talsu novada pašvaldības Lībagu pagasta un Strazdes pagasta apvienības pārvaldes saimniecības daļas vadītājs Ivars Maķevics, tālrunis 29378778.
	3. Iesūtot piedāvājumu pretendentiem **obligāti** jānorāda: Pieteikums Nr. TNPz 2023/65, “Vides objekta “Zaļā saule”, atjaunošanas darbi, Strazdes pagastā, Talsu novadā”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 2. pielikumam – Darbu apjomu tāmei un tā jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	3. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājumu iesniegšanas termiņa beigām) ir pieredze 1 (viena) līgumu izpildē, kura ietvaros ir veikti līdzvērtīgi koku konstrukcijas atjaunošanas darbi vai remontdarbi. Pie iesniedzamajiem dokumentiem jāpievieno no pretendenta puses aizpildīts 6. pielikums – Pretendenta pieredzes saraksts.
	4. Pie iesniedzamajiem dokumentiem jāpievieno apliecinošus dokumentus, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto darbu), klāt pievienojot vismaz 1 pozitīvu atsauksmi no pasūtītāja.
	5. Piedāvājums jāiesniedz, aizpildot 1. pielikumu – Pretendenta pieteikums un finanšu piedāvājums.
	6. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (4. pielikums).
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Prasības pretendentam:**
	1. Darba veicējam jābūt atbilstošam būvdarbu vadīšanas sertifikātam. Sertifikāta kopija obligāti jāpievieno iesūtot pieteikumu dalībai cenu aptaujā.
	2. Darba vietā nav atļauta vides piesārņošana ar sadzīves atkritumiem, izlietu degvielu, eļļām un citām vielām.
	3. Pretendents nodrošina darbu izpildei nepieciešamo tehniku, aprīkojumu un cilvēku resursus.
5. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN. Paredzamā līguma summa nedrīkst pārsniegt 16790,00 EUR (sešpadsmit tūkstoši septiņi simti deviņdesmit *euro*, 00 centi) bez PVN;
6. **Samaksas nosacījumi:** Visa līgumā paredzētā summa tiks samaksāta 10 darba dienu laikā pēc pieņemšanas-nodošanas akta parakstīšanas.
7. **Informācijas sniegšana:** Visi jautājumi par cenu aptaujas priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Objekta apsekošana:** Pirms piedāvājuma iesniegšanas, pretendentiem ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darba apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darba apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomu tāmē noteiktajām prasībām, kā arī citos gadījumos, kas noteikti normatīvajos aktos.